**Rámcová zmluva o poskytovaní služieb č.: [●]/2022**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK 2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel: Sa, vložka č.: 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Poskytovateľ:** | |
| obchodné meno: | **[●]** |
| sídlo: | [●] |
| IČO: | [●] |
| DIČ: | [●] |
| IČ DPH: | [●] |
| IBAN: | [●] |
| SWIFT / BIC: | [●] |
| zápis: | [●] |
| kontaktná osoba: | [●] |
| tel.: | [●] |
| e-mail: | [●] |

(Objednávateľ a poskytovateľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je poskytovanie služieb podľa špecifikácie:

|  |  |  |  |
| --- | --- | --- | --- |
| **špecifikácia služby:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Poskytovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Strážna služba“***.  Predmetom zmluvy je záväzok poskytovateľa poskytnúť objednávateľovi komplexnú ochranu v miestach plnenia tejto zmluvy, výkon strážnej služby za účelom ochrany osôb a majetku v miestach plnenia tejto zmluvy v súlade so zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov (ďalej len „**Zákon o súkromnej bezpečnosti**“) za podmienok uvedených v tejto zmluve a zabezpečovať výkon ochrany pred požiarmi v mimopracovnom čase podľa § 11 a služby ohlasovne požiarov podľa § 15 vyhlášky Ministerstva vnútra Slovenskej republiky č. 121/2002 Z.z. o požiarnej prevencii (spolu ďalej len „**služby**“) a záväzok objednávateľa za tieto služby uhradiť poskytovateľovi cenu podľa tejto zmluvy.  Podrobná špecifikácia služby je uvedená v prílohe č. 1 Opis predmetu zákazky, ktorá je neoddeliteľnou súčasťou tejto zmluvy (ďalej len „**príloha č. 1**“). | | | |
| **lehoty poskytovania služby:** | **Objekt A:**   * **V období od 01.08.2022 do 01.01.2023**  1. Administratívna budova, Ivanská cesta 22, 821 04 Bratislava  * jedna (1) osoba dvadsaťštyri (24) hodín denne sedem (7) dní v týždni aj počas víkendov a sviatkov  1. Zberný dvor, Stará Ivanská cesta 2, 821 04 Bratislava  * jedna (1) osoba v čase prevádzky Zberného dvora v pondelok až sobotu od 08:00 hod. do 18:00 hod. s výnimkou dní pracovného pokoja a sviatkov. * **V období od 02.01.2023 do 31.07.2023**  1. Administratívna budova, Ivanská cesta 22, 821 04 Bratislava  * jedna (1) osoba v pracovných dňoch od 15:30 hod. do 07:00 hod. a počas dní pracovného voľna, pracovného pokoja a vo sviatok dvadsaťštyri (24) hodín denne  1. Zberný dvor, Stará Ivanská cesta 2, 821 04 Bratislava  * jedna (1) osoba v čase prevádzky Zberného dvora v pondelok až sobotu od 08:00 hod. do 18:00 hod. s výnimkou dní pracovného pokoja a sviatkov.   **Objekt B:**   * **V období od 01.08.2022 do 31.07.2023:**  1. Administratívna budova, Vlčie hrdlo 72, 821 07 Bratislava  * jedna (1) osoba v pracovných dňoch od 15:30 hod. do 07:00 hod. a počas dní pracovného voľna, pracovného pokoja a vo sviatok dvadsaťštyri (24) hodín denne  1. Dotrieďovací závod, Vlčie hrdlo 72A, 821 07 Bratislava  * jedna (1) osoba dvadsaťštyri (24) hodín denne a sedem (7) dní v týždni aj počas víkendov a sviatkov | | |
| **miesta plnenia:** | sídlo objednávateľa  Zberný dvor, Stará Ivanská cesta 2, 821 04 Bratislava  Zariadenie na energetické využitie odpadu, Vlčie hrdlo 72, 821 07 Bratislava  Dotrieďovací závod, Vlčie hrdlo 72/A, 821 07 Bratislava | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Poskytovateľ sa zaväzuje zabezpečovať výkon fyzickej ochrany - strážnu službu - v nadväznosti na súbor technických a organizačných opatrení v systéme fyzickej ochrany objednávateľa, na základe licencie na prevádzkovanie strážnej služby. Poskytovateľ sa zaväzuje po celú dobu trvania tejto zmluvy udržiavať licenciu v platnosti a vykonať všetky kroky k tomu smerujúce, najmä, ale nie výlučne: 2. požiadať o vydanie novej licencie, a to minimálne šesť (6) mesiacov pred uplynutím platnosti licencie, 3. vykonať všetky mitigačné opatrenia smerom k správnym orgánom v prípade odňatia licencie alebo pozastavení prevádzkovania bezpečnostnej služby tak, aby nedošlo k ohrozeniu poskytovania služieb v zmysle tejto zmluvy. 4. Poskytovateľ sa zaväzuje vykonávať strážnu službu nepretržite, ak z prílohy č. 1 tejto zmluvy nevyplýva iná frekvencia, alebo ak sa zmluvné strany nedohodnú inak. 5. V prípade, ak dôjde k takému porušeniu povinností poskytovateľa, ktoré objednávateľa oprávňujú odstúpiť od tejto zmluvy podľa bodu 14.6 VOP, objednávateľ je oprávnený uplatniť u poskytovateľa zmluvnú pokutu vo výške 15 % z ročnej zmluvnej ceny. Týmto nie je dotknutý čl. XVII VOP. 6. V prípade, ak poskytovateľ vynesie údaje, dokumenty, zariadenia a akékoľvek iné materiály patriace objednávateľovi z objektov objednávateľa a/alebo poškodí alebo zničí zariadenie obsahujúce informačné aktíva (t.j. informácie, dokumenty, systémy, médiá, aplikácie, hardvér, sieť a ostatné časti informačného systému, čo podporujú prevádzku a spracovanie informácií) a/alebo neplánovane preruší ich prevádzku, poskytovateľ je povinný uhradiť zmluvnú pokutu vo výške 20 % z mesačnej odmeny za každé také porušenie povinnosti, a to formou vystavenia faktúry splatnej tridsať (30) dní od jej doručenia poskytovateľovi. Týmto nie je dotknutý čl. XVII VOP. 7. Zmluvné strany sa dohodli, že v prípade, ak bude objednávateľ v omeškaní so zaplatením faktúry, poskytovateľ má právo požadovať od objednávateľa zaplatenie úroku z omeškania vo výške 0,05 % z nezaplatenej sumy, za každý deň omeškania. 8. Zmluvné strany spoločne vyhlasujú, že výška zmluvných pokút uvedených v tejto zmluve je vzhľadom na okolnosti, za ktorých sa táto zmluva uzatvára primeraná, nie je v rozpore s dobrými mravmi a zásadami poctivého obchodného styku, pričom s jej výškou a podmienkami uhradenia druhej zmluvnej strane súhlasia. 9. Poskytovateľ nie je oprávnený použiť skutočnosť, že pre objednávateľa vykonával služby podľa tejto zmluvy na propagáciu svojej činnosti, bez písomného súhlasu objednávateľa. 10. Zmluvné strany sa zaväzujú uzatvoriť osobitnú zmluvu o spracovaní osobných údajov, v prípade, ak budú počas plnenia tejto zmluvy poskytnuté osobné údaje objednávateľa poskytovateľovi. 11. Objednávateľ je oprávnený kedykoľvek počas poskytovania služby podľa tejto zmluvy požadovať dôkaz o spôsobilosti poskytovateľa na vykonávanie požadovaných činností podľa Zákona o súkromnej bezpečnosti formou predloženia úradne osvedčenej kópie takéhoto povolenia. 12. Objednávateľ je oprávnený kedykoľvek počas poskytovania služby podľa tejto zmluvy požadovať dôkaz o spôsobilosti jednotlivých príslušníkov súkromnej bezpečnostnej služby (SBS), ktorí sa budú podieľať na poskytovaní predmetu zmluvy formou Prehlásenia poskytovateľa podpísaného oprávnenou osobou poskytovateľa. 13. Poskytovateľ je povinný mať po dobu platnosti zmluvy uzavretú platnú poistnú zmluvu o poistení zodpovednosti za škody, ktoré vzniknú v dôsledku výkonu služieb alebo v dôsledku porušení povinností poskytovateľa pri výkone služieb v minimálnej výške poistnej sumy 300.000 EUR *(slovom: tristotisíc eur)*. 14. Objednávateľ je povinný: 15. zabezpečiť a udržiavať podmienky pre výkon strážnej služby, a to najmä vhodné priestory vrátnic a strážnych stanovíšť pre zamestnancov poskytovateľa s adekvátnymi sociálnymi a pracovnými podmienkami, 16. umožniť poskytovateľovi využívať priestory nevyhnutné na poskytovanie služieb, 17. poskytnúť zamestnancom poskytovateľa príslušné bezpečnostné zariadenia inštalované v objektoch objednávateľa, ktoré súvisia s predmetom plnenia zmluvy, pričom objednávateľ znáša náklady na opravy, údržbu a výmenu s výnimkou zavineného a preukázaného spôsobenia škody zamestnancami poskytovateľa. Bezpečnostné zariadenia budú odovzdané na základe osobitnej dohody alebo odovzdávajúceho protokolu, 18. prerokovať navrhnuté bezpečnostné opatrenia podľa odporúčaní poskytovateľa, pričom poskytovateľ je povinný uviesť, ktoré z týchto navrhovaných opatrení sú nevyhnutné pre riadne plnenie jeho povinností v zmysle zmluvy, 19. umožniť poskytovateľovi prístup ku kľúčom od budov a miestností súvisiacich s plnením zmluvy podľa zásad stanovených v interných predpisoch objednávateľa, 20. udržiavať v zodpovedajúcom predpísanom stave oplotenie, osvetlenie a technické prostriedky systému fyzickej ochrany objektu. 21. Objednávateľ má právo kontrolovať plnenie poskytovaných služieb poskytovateľom osobami, ktoré sú objednávateľom k tomu písomne určené. 22. Objednávateľ je oprávnený požadovať účelové navýšenie počtu členov strážnej služby na zmene. Požiadavka musí byť uplatnená písomne a objednávateľ sa zaväzuje uhradiť poskytovateľovi za takto odpracované osobohodiny náklady v dohodnutej hodinovej sadzbe. 23. Objednávateľ je oprávnený písomnými operatívnymi pokynmi krátkodobo upravovať, usmerňovať alebo inak ovplyvňovať činnosť strážnej služby. Operatívny pokyn môže vydať zamestnanec určený objednávateľom a nesmie mať vplyv na počet členov strážnej služby, resp. ich bezpečnosť. 24. Objednávateľ vytvorí v priestoroch a objektoch objednávateľa vyhovujúce podmienky z hľadiska BOZP a zabezpečí náležité označenie odchýlok oproti štandardnému stavu. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Poskytovateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, na dvanásť (12) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●])* bez DPH podľa toho, ktorá skutočnosť nastane skôr.

**VIII. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Poskytovateľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Poskytovateľ je povinný počas plnenia tejto zmluvy zabezpečiť dodržiavanie Zásad práce a správania sa zamestnancov dodávateľa.
  4. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Cena |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Poskytovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |